Roy Andersson

Roy Andersson (født 31. mars 1943) er en svensk filmregissør. Han er uteksaminert fra Dramatiska institutet i 1969. Mesteparten av sin karrière har han hatt regi på over 400 reklamefilmer og 2 kortfilmer. Av langfilmer står han bak totalt fire de siste tre tiår. Han siste film er Om det oändliga fra 2019.

Arbeid

Som ung 
Andersson ville bli forfatter som ung, men allerede etter å ha skrevet to artikler i Göteborg Posten hadde han blitt alt for selvkritisk. Dette i en alder av 17 år. Hans interesser dreide seg mot film i stedet. Han søkte seg inn på den svenske Filmskolen (nå Dramturgisk Institutt), men ble avvist fordi han var for ung. Man måtte være 24 år, mens Andersson var kun 18. Han havnet i stedet på Universitetet i Lund. Her studerte han historie og drama-teater-film.

Begynnelsen 

Anderssons første film var En kärlekshistoria fra 1970. Den fikk guldbagge for beste film samme år, samtidig med hele 4 priser fra International Film Festival i Berlin. Etter suksessen med En kärlekshistorie gikk Andersson inn i en depresjon og flyttet en periode ut på landet. I 1975 kom filmen Giliap som ble mottatt svært dårlig av både publikum og kritikerne, i tillegg budsjettet ble sterkt overskredet. Dette medførte til at Andersson tok en 25 års pause fra filmregissering.

Kort- og reklamefilm 

I 1981 lanserte Andersson sitt eget selskap, Studio 24, som fungerte som et uavhengig produksjonsselskap. Han fikk i oppdrag fra det svenske helsevesenet å lage en informativ kortfilm om aids som skulle brukes som folkeopplysning. Filmen ble da den nærmet seg ferdig, avbrutt av den svenske stat, da de synes filmen utviklet seg til å bli for dyster. Filmen ble først vist i 1993.

Hans neste film var Härlig är jorden. Her kommer Anderssons stil og uttrykksmåte enda tydeligere frem, og filmen ble godt mottatt av kritikerne. Clermond Ferrand-festivalen kåret Härlig är jorden til å være en av verdens beste kortfilmer.

Tablåfilm 

I 1996 startet Andersson filmingen av Sånger från andra våningen, en film det tok fire år å lage. Filmen hadde premiere på Cannes filmfestival, der den også innkasserte juryprisen. Samme år fikk den hele 4 guldbagger, for henholdsvis beste film, regi, foto, manus og lyd. Denne filmen kan sies å være toneangivede for Anderssons filmer fra og med. Filmen består av 46 lange og ulike sosialkritiske tablåer, som til dels oppfattes surrealistiske. Frem til 2005 fortsatte Andersson med å regissere reklamefilmer, frem til 2005 da han startet på filmen Du levande. Denne filmen ligner enda mer på hans forrige film enn noen annen langfilm han har regissert. Det er i særlig grad hans bildespråk som skaper assosiasjoner til Sånger från andra våningen. Andersson har skapt en distinkt uttrykksform gjennom sitt komplekse bilde. Høsten 2014 hadde filmen En duva satt på en gren och funderade på tillvaron premiere. Ifølge Andersson utgjør denne en trilogi sammen med de to foregående filmene.

Filmografi

Langfilm 
 En kärlekshistoria (1970)
 Giliap (1975)
 Sånger från andra våningen (2000) 
 Du levande (2007)
 En duva satt på en gren och funderade på tillvaron (2014)
 Om det oändliga (2019)

Kortfilm 
 1967 – Besöka sin son (kortfilm)
 1968 – Hämta en cykel (kortfilm) 
 1987 – Någonting har hänt (kortfilm) 
 1991 – Härlig är jorden (kortfilm)

Priser og utmerkelser 
 Nordisk råds filmpris i 2008 for Du levande
 Chicago International Film Festival – sølvplakett for Du levande
 Filmfestivalen i Cannes – Juryens pris (2000) for Sånger från andra våningen
 Stig Dagermanprisen (2000)

Referanser

Kilder 
 Artikkel i Filmhäftet : tidskrift om film och TV, Bind nr: (1990)nr 69-70, Folkhemsdrömmen som sprack:om den ironiska odramatiken i Roy Anderssons filmer

Eksterne lenker 
 
  
 

Svenske regissører
Vinnere av Nordisk råds filmpris
Alumni fra Lunds universitet
Personer fra Göteborg
Fødsler i 1943